钦定古今图书集成/方舆汇编/职方典/第1262卷 > 《和桃源图诗》〈并序〉王十朋
## 钦定古今图书集成/方舆汇编/职方典/第1262卷 > 《和桃源图诗》〈并序〉王十朋

世有图画桃源者，皆以为仙也。故退之《桃源图》诗，诋其为妄。及观渊明所作《桃花源记》，乃谓先世避秦至此，则知渔人所遇，乃其子孙，非始入山者，真能长生不死，与刘阮天台之事异焉。东坡和陶诗尝序而辨之矣。故余按《陶记》以和韩诗，聊正世俗之谬云。

嬴秦斩新开混茫，傲视前古无虞唐。《诗书》为灰儒鬼
哭，李斯秉笔中书堂。长城丁尽无还者，送人更至骊
山下。避世高人何所之，出门永与邻家辞。入山惟恐
不深远，岂是得巳巢于斯。来时六合为秦室，未审今
为何岁日。吏不到门租不输，子长丁添更何恤。春入
山中桃自花，招邀饮侣倾流霞。男耕女织自婚嫁，派
“别支分都已家。谁泛渔舟迷处所，山门洞辟闻人语。
乍相惊问卒相欢，设酒烹鸡讲宾主。可怜秦事已变
迁，帝业初期万万年，犹道祖龙长在世，岂知异世早
三传，邻里殷勤争饷馈，人情与世无相异，未信壶中
别有天。却讶身游与梦寐，山花乱眼鸟哀鸣，数日留
连喜复惊，更从洞口寻乡路，逢人欲”话疑非情。异日
扁舟欲重顾，水眩山迷红日暮。后来图画了非真，作
记渊明乃晋人。